b'\n_START_ARTICLE_\nAnne Sullivan\n_START_PARAGRAPH_\nAnne Mansfield Sullivan (14. huhtikuuta 1866 \xe2\x80\x93 20. lokakuuta 1936 New York) oli yhdysvaltalainen opettaja, joka muistetaan parhaiten kuurosokean Helen Kellerin tukihenkil\xc3\xb6n\xc3\xa4. Sullivan on keskeinen henkil\xc3\xb6 omael\xc3\xa4m\xc3\xa4kerrassa El\xc3\xa4m\xc3\xa4ni tarina, joka kuvaa Kellerin el\xc3\xa4m\xc3\xa4\xc3\xa4 lapsena ja nuorena. _NEWLINE_Sullivan sairastui lapsena trakoomaan. H\xc3\xa4n n\xc3\xa4k\xc3\xb6vammautui, mutta sai useiden leikkausten seurauksena n\xc3\xa4k\xc3\xb6ns\xc3\xa4 osittain takaisin. Pienen Kellerin h\xc3\xa4n tapasi ensimm\xc3\xa4ist\xc3\xa4 kertaa 3. maaliskuuta 1887._NEWLINE_Sullivan oli vuodesta 1905 naimisissa Harvardin yliopiston professori John A. Macyn kanssa. Pari muutti erilleen vuonna 1914, mutta ei koskaan ottanut virallisesti avioeroa. Sullivan kuoli New Yorkissa 70-vuotiaana yli kolmekymment\xc3\xa4 vuotta Kelleri\xc3\xa4 aiemmin.'